
Zavod Center za informiranja, sodelovanje in razvoj nevladnih organizacij
Povšetova 37, 1000 Ljubljana, 
ki ga zastopa Goran Forbici
ID za DDV: SI5171703
(v nadaljnjem besedilu »upravljalec sklada«)

in

……………………..

ki ga zastopa ………………….
Davčna številka oz. ID za DDV: ...................
(v nadaljnjem besedilu »upravičenec«) 

sklepata naslednjo 

Pogodbo o izvajanju projekta v okviru Programa Civil Society Fund v Sloveniji 
št. pogodbe ___________________


Uvodne določbe

1. člen 

1 (1)		Upravljalec sklada in upravičenec uvodoma ugotavljata:
· da se ta pogodba sklepa na podlagi Javnega poziva za hitri odziv, objavljenega na spletni strani https://eeagrants.org/en/eea-civil-society-fund-slovenia dne 1. 5. 2026 (v nadaljevanju »poziv«);
· da je bil upravičenec izbran za sofinanciranje prijavljenega projekta s sklepom usmerjevalnega odbora upravljalca sklada št. ………… z dne ……………..  (v nadaljevanju »sklep«) in
· da je poziv izvedel upravljalec sklada, ki je bil s strani  Urada za finančne mehanizme (v nadaljevanju »FMO«) izbran za upravljalca programa Civil Society Fund Slovenija v sodelovanju z Zavodom PIP – Pravni in informacijski center Maribor in Zavodom Dobra družba ter na podlagi Pogodbe o izvajanju Programa Civil Society Fund v Sloveniji, sklenjene med FMO in upravljalcem sklada;




Posebni pogoji

2. člen – Namen 

2 (1)	Namen te pogodbe je ureditev pravic in obveznosti v zvezi z dodelitvijo donacije Programa Civil Society Fund v Sloveniji (v nadaljnjem besedilu »Program CSF v Slovenij«), za izvedbo akcije z nazivom: ...................... (v nadaljnjem besedilu »projekt«) v skladu z navedbo nalog v Prilogi I.

2 (2)	Upravičenec prejme donacijo za izvajanje projekta skladno z določili in pogoji javnega poziva, te pogodbe in prilog, ki so sestavni del pogodbe in za katere upravičenec izjavlja, da jih pozna in se z njimi strinja.

2 (3)	Upravičenec sprejema donacijo in se zavezuje, da za izvedbo projekta v celoti odgovarja sam.

2 (4)	V primeru, da so v projekt vključene tudi partnerske organizacije, je upravičenec odnose s partnerji uredil s sklenitvijo partnerske pogodbe z dne …..


3. člen – Trajanje projekta in rok izvedbe projekta

3 (1)	Pogodba stopi v veljavo z dnem podpisa vseh pogodbenih strank.

3 (2)  	Izvajanje projekta se bo pričelo ............... .

3 (3)	Obdobje izvajanja projekta  traja do ............... in znaša .......... mesecev. 


4. člen – Financiranje projekta

4 (1)		Celotni upravičeni stroški projekta znašajo ........... EUR.

4 (2)  	Projekt v celoti financira Program CSF v Sloveniji v obliki pavšalnega zneska donacije.- Pavšalni znesek je vezan na posamezni rezultat, določen s Prilogo II. 


5. člen – Poročanje in plačila

5 (1)	Končno poročilo, ki obsega dokazila o doseženih rezultatih mora upravičenec pripraviti in predložiti skupaj z zahtevkom za plačilo.

Upravičenec prejme predplačilo v višini 90 % sredstev na podlagi zahtevka za predplačilo, ki ga posreduje upravljalcu sklada ob podpisu pogodbe. 

Končni saldo sredstev se izplača upravičencu po tem, ko le-ta predloži svoje končno poročilo o izvedenem projektu in doseženih rezultatih in ga skrbnica pogodbe potrdi. Upravičenost do sredstev po tej  pogodbi upravičenec dokazuje le z dokazili o doseženih rezultatih.

5 (2)	Dinamika plačila bo izvršena v skladu z določili Priloge II, in sicer:

· predplačilo v višini do 90 % odobrenih sredstev donacije, kar znaša ……… EUR,  v 15 delovnih dneh po zadnjem podpisu pogodbe,
· končno plačilo v predvideni višini 10 % odobrenih sredstev donacije, kar znaša ………… EUR, v 15 delovnih dneh po potrditvi končnega poročila.

5 (3)  		Upravičenec predloži končno poročilo z rezultati projekta in s priloženim zahtevkom za izplačilo končnega plačila v 30 dneh po zaključku projekta. Pred izplačilom mora poročilo potrditi skrbnica pogodbe s strani upravljalca sklada. Skrbnica pogodbe lahko od upravičenca kadarkoli zahteva dodatne informacije o izvedbi projekta. Po prejemu ustreznega končnega poročila skrbnica pogodbe s strani upravljalca sklada pisno potrdi zahtevek za izplačilo in ga posreduje v izplačilo. Hkrati izda pisno potrdilo, da so bile naloge opravljene v skladu s to pogodbo. 

5(4)	Predplačilo in končno plačilo donacije bo upravičencu izplačan kot pavšal, vezan na doseganje posameznih rezultatov projekta, kot izhajajo iz Priloge I. in II. Nedoseganje dogovorjenih rezultatov projekta, torej v primeru, da rezultati projekta, opredeljeni v Prilogi I in II ne bodo v celoti doseženi, sredstva, ki so bili predvidena za ta rezultat, ne bodo izplačana oziroma jih bo moral upravičenec vrniti. Neupravičen je celoten znesek donacije, ki je bil predviden za dosego tega rezultata, tudi če bo rezultat delno dosežen.
5 (5) 	Če plačilo zapade na dela prosti dan, soboto ali nedeljo, se plačilo izvede prvi naslednji delovni dan, ki sledi roku zapadlosti.

5 (6) 	Vsa plačila po tej pogodbi bodo izvršena na naslednji bančni račun:
št. transakcijskega računa: ………………,  naziv banke: …………………..	Imetnik računa: …………………..


6. člen – Obveznosti upravičenca

6 (1) 	Upravičenec se zavezuje, da bo odobrena in prejeta sredstva uporabil za dosego dogovorjenih rezultatov projekta v Prilogi II, kar bo dokazal s končnim poročilom, potrjenim s strani skrbnice pogodbe na strani upravljalca sklada. 

6 (2)  	Upravičenec mora nemudoma in predhodno pisno obvestiti upravljalca sklada o vsaki večji vsebinski in	časovni spremembi projekta. Vsebinske spremembe so možne pod pogojem, da ne 	spreminjajo prvotnega namena in rezultatov projekta. V primeru odobritve sprememb se sklene dodatek k pogodbi. Kot večje spremembe se štejejo:
· zamenjava morebitnih partnerjev v projektu,
· večje vsebinske spremembe, ki lahko vplivajo na doseganje ciljev in rezultatov projekta.

V primeru manjših sprememb projekta mora o tem upravičenec pisno obvestiti skrbnico pogodbe. Manjše spremembe projekta so upravičene, če jih predhodno potrdi skrbnica pogodbe. Skrbnica pogodbe mora biti o vseh spremembah obveščena preden se zgodijo. 

6 (3)  	Če upravičenec po podpisu pogodbe ugotovi, da projekta ne bo mogel izvesti, mora o tem takoj pisno obvestiti upravljalca sklada.

		Upravičenec mora CNVOS v roku 5 delovnih dni obvestiti tudi o vseh drugih spremembah okoliščin, ki so vplivale na odločitev o dodelitvi donacije, kot je na primer sprememba njihovega temeljnega akta, pravnega, finančnega ali ustanoviteljskega položaja in o drugih spremembah okoliščin, ki vplivajo na izpolnjevanje določil po tej pogodbi. 

6 (4) 	Upravičenec lahko v primeru objektivnih razlogov, ki so vplivali na zamudo pri izvajanju projekta, upravljalca sklada zaprosi za podaljšanje projekta za največ 3 mesece in ne dlje kot do 30. aprila 2031. Pisno prošnjo mora upravičenec utemeljiti. 

6 (5)  	Upravičenec je dolžan projekt voditi v skladu z veljavnimi računovodskimi standardi,  splošno sprejetimi računovodskimi načeli in spoštovati  veljavno slovensko zakonodajo, čeprav finančno poslovanje upravičenca ne bo predmet nadzora s strani upravljalca sklada. 

6 (6) 	Upravičenec bo upravljalcu sklada do 31. 12. 2035 zagotavljal vse informacije in potrebno originalno dokumentacijo za preverjanje upravičenosti prijavljenih stroškov, izvajanje projekta v skladu s to pogodbo in izpolnjevanje drugih obveznosti iz te pogodbe. Zagotovljene informacije morajo biti točne, natančne in popolne ter v zahtevani obliki, vključno z elektronsko obliko. Kršitev pomeni bistveno kršitev pogodbe, zaradi česar si upravljalec sklada pridržuje pravico, da ustavi plačila, zmanjša upravičeni znesek, odpove pogodbo ali zahteva vrnitev že izplačanih sredstev. 

6 (7)  	Upravičenec se zavezuje, da bo projekt izvajal skladno z veljavnimi evropskimi in slovenskimi predpisi in navodili upravljalca sklada.

V okviru projekta upravičenec sklepa pogodbe in izvaja postopke oddaje naročil v skladu z veljavno zakonodajo in dobrimi praksami ter zagotavlja odgovorno, učinkovito in gospodarno rabo sredstev ob upoštevanju načela sorazmernosti.
6(8)   Pri izvajanju vseh aktivnosti po tej pogodbi in sklepanju pogodb v okviru izvedbe projekta mora upravičenec ravnati v skladu z najvišjimi etičnimi standardi ter se izogibati konfliktu interesov. Ne sme sprejemati daril, plačil ali drugih oblik koristi, ki bi jih bilo mogoče, neposredno ali posredno, šteti za koruptivne. V primeru, da se ugotovi, da je upravičenec ravnal v nasprotju s to določbo, se lahko pogodbo enostransko odpove, brez odpovednega roka. 

6(9) 	Upravičenec in morebitni partnerji, vključno z njihovimi člani, zaposlenimi, prostovoljci in zunanjim sodelavci, morajo ves čas izvajanja projekta spoštovati temeljne pravice in vrednote EU, veljavnimi predpisi EU in nacionalno zakonodajo. To vključuje tudi spoštovanje temeljnih človekovih pravic, dostojanstva in zagotavljanje enake obravnave vseh oseb, zlasti pripadnikov različnih verskih skupnosti, skupnosti LGBTQI+, romske skupnosti, migrantov ter oseb s posebnimi potrebami. V primeru, da se ugotovi, da upravičenec ali kateri od morebitnih partnerjev ne spoštuje temeljnih pravic in vrednot EU ali se projekt ne izvaja v skladu s temeljnimi pravicami in vrednotami EU se pogodba enostransko odpove brez odpovednega roka. Pred odpovedjo pogodbe upravljalec sklada pisno pozove upravičenca, da se o očitanih kršitvah izjavi. 

6(10)	Upravičenec se obvezuje, da bo v primeru zaznanih tveganj nemudoma, najkasneje pa v roku 24 ur od zaznave, te prijavil upravljalcu sklada z uporabo vseh razpoložljivih kanalov (elektronski naslov upravljalca sklada, elektronski naslov skrbnika ali klic). Kršitev pomeni bistveno kršitev pogodbe, zaradi česar si upravljalec sklada pridržuje pravico, da ustavi plačila, zmanjša znesek donacije, odpove pogodbo ali zahteva vrnitev sorazmernega dela donacije.
Primeri zaznanih tveganj so zlasti:
· vsakršna morebitna kršitev vrednot EU (s strani upravičenca, partnerjev, aktivnosti tretje organizacije oziroma njihovih aktivnosti v projektu);
· vsakršna morebitna kršitev obveznosti iz šestega,  sedmega in osmega odstavka tega člena;
· kakršnakoli goljufija, ki vpliva na dodeljena sredstva, sredstva EU oziroma sredstva Programa CSF;
· vsako tveganje za ugled (npr. če obstaja tveganje, da bo upravičenec, partner ali druga izvajalska oziroma udeležena organizacija v projektu predmet negativnega medijskega poročanja v zvezi s svojim projektom ali aktivnostmi);
· vsaka situacija, ki predstavlja ali bi lahko privedla do navzkrižja interesov.

6(10) 	Upravičenec in morebitni partnerji morajo imeti ves čas izvajanja projekta veljavno partnersko pogodbo. Partnerska pogodbo mora biti z morebitnimi partnerji sklenjena pred podpisom te pogodbe.  

6 (11)  	Upravičenec se obveže, da bo v o projektu in prejetih sredstvih primerno obveščal javnost, kot je to opredeljeno v Navodilih za informiranje in obveščanje, objavljenih na spletni stani strani https://eeagrants.org/en/eea-civil-society-fund-slovenia. Gradiva, materiali in dokazila, ki ne bodo ustrezno označeni, se ne bodo upoštevali pri pregledu in potrditvi končnega poročila.

6 (12) 	Upravičenec bo podatke, dokumente ali drugo gradivo, ki so pisno opredeljeni kot občutljivi podatki, tajni podatki ali poslovna skrivnost varoval kot zaupne. Obveznost zaupnosti občutljivih podatkov ne velja, če razkritje zahteva veljavna zakonodaja ali sta se o tem stranki izrecno dogovorili.
6(13)	Upravičenec in morebitni partnerji morajo osebne podatke, ki jih obdelujejo v okviru izvajanja projekta in te pogodbe obdelovati in varovati v skladu z veljavno zakonodajo s področja varstva osebnih podatkov. Če se izkaže, da bi zaradi kršitve določb o varstvu osebnih podatkov upravljalcu sklada nastala škoda, je obveznost upravičenca, da takšno škodo povrne.
6(14) 	Upravičenec bo za namen poročanja, izstavitev zahtevkov in morebitnega drugega komuniciranja z upravljalcem sklada uporabljal portal E-grant, dostopen na https://cnvos.egrant.si/

7. člen – Nadzor nad namensko porabo sredstev

7 (1)	Upravičenec se zavezuje, da bo ves čas trajanja projekta in vse do 31. 12. 2035 zagotovil pooblaščenim osebam upravljalca sklada, držav donatoric, FMO ter drugim pristojnim organom, ogled na kraju samem, revizijo, dostop do fizičnih rezultatov projekta ter dokumentacije vezane na projekt in vpogled vanjo. Kršitev pomeni bistveno kršitev pogodbe, zaradi česar si upravljalec sklada pridržuje pravico, da ustavi plačila, zmanjša znesek donacije, odpove pogodbo ali zahteva vrnitev sorazmernega dela donacije.

Če se pri pregledih ugotovi, da je upravičenec prejel sredstva neupravičeno, mora upravičenec neupravičeno prejeta sredstva vrniti, skupaj z zakonitimi obrestmi od dneva nakazila do dneva vračila.

7 (2)	Upravičenec s podpisom pogodbe zagotavlja, da za izvedbo projektnih dejavnosti, ki so predmet financiranja iz Programa CSF v Sloveniji, ni prejel ali mu ni niso bila že odobrena sredstva državnega ali lokalnega proračuna, sredstva Evropske unije ali druga sredstva. V kolikor je upravičenec za izvedbo projektnih dejavnosti pridobil sredstva tudi iz drugih virov, je dolžan v roku 30 dni, od kar se je seznanil, da je prejel ali da so mu odobrena sredstva za projektne dejavnosti iz več virov, upravljalcu sklada predložiti celovito finančno konstrukcijo in jasno razmejiti vire financiranja.

7 (3)	Upravičenec s podpisom pogodbe zagotavlja, da so vsi podatki, navedeni v vlogi na javni poziv, resnični in točni ter vsa predložena dokumentacija verodostojna. Če se naknadno ugotovi, da je upravičenec sredstva pridobil na podlagi neresničnih navedb ali podatkov, je upravičenec dolžan že izplačana sredstva vrniti skupaj z zamudnimi obrestmi od dneva nakazila do dneva vračila. 


8. člen – Skrbniki pogodbe

8 (1) 	Pogodbene stranke se obvezujejo, da bodo naredile vse, kar je potrebno za izvršitev te pogodbe in da bosta ravnali kot dobra gospodarja.

8 (2)	Pogodbeni stranki imenujeta skrbnike pogodbe:

· v imenu upravljalca: ……………, tel. št. ……….. e-naslov: …………..

· v imenu upravičenca: ………….,  tel. št.  ……………, e-naslov: …………….



Končne določbe

9. člen – Končne določbe
9 (1)	V primeru, da v času trajanja te pogodbe pride do spremembe statusa upravičenca, se vse obveznosti iz te pogodbe prenesejo na njegovega pravnega naslednika, v kolikor le ta izpolnjuje vse pogoje, ki jih je izpolnjeval upravičenec.
9 (2)	Morebitne spore v zvezi s to pogodbo bodo pogodbene stranke reševale sporazumno. Če sporazuma ne bo mogoče skleniti, je za razreševanje sporov pristojno sodišče v Ljubljani.
9 (3)	Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot dodatek tej pogodbi.
9 (4)	V primeru neskladja med določili prilog in določili te pogodbe, imajo prednost določila 	te pogodbe. 
9 (5)	Pogodba je sestavljena v dveh enakih izvodih v slovenskem jeziku, od katerih prejme 	upravljalec en (1) izvod  in upravičenec  en (1) izvod pogodbe. 


10. člen – Priloge k pogodbi

10 (1)	Tem posebnim pogojem pogodbe so priloženi naslednji dokumenti in so obvezujoči za vse stranke kot sestavni del pogodbe:

Priloga  I:	Podroben opis projekta (iz prijavnice)
Priloga  II:	Seznam finančno ovrednotenih obveznih rezultatov

	
Za upravičenca:
	
Za upravljalca sklada

	Ime:
	
	Ime:

	Zavod Center za informiranja, sodelovanje in razvoj nevladnih organizacij


	Podpis:
	
	Podpis:
	

	Datum:

	
	Datum:

	



Sklad CSF Slovenija upravlja[image: ]v sodelovanju s [image: ] in [image: ]

